AIŠKINAMASIS RAŠTAS

Dėl valstybės turto nurašymo ir likvidavimo

1. **Parengto tarybos sprendimo projekto tikslai ir uždaviniai**

2016 m. gauti iš Molėtų rajono bendrojo lavinimo mokyklų raštai, kuriuose prašoma nurašyti valstybei nuosavybės teise priklausantį ir šiuo metu Molėtų rajono bendrojo lavinimo mokyklų patikėjimo teise valdomą bet veiklai nenaudojamą ilgalaikį ir trumpalaikį materialųjį turtą. Turtas yra fiziškai ir funkciškai nusidėvėjęs, jį remontuoti ar atnaujinti - ekonomiškai netikslinga. Molėtų rajono bendrojo lavinimo mokyklų turto pripažinimo nereikalingu arba netinkamu (negalimu) naudoti komisijos mokyklų direktoriams pateikė valstybei nuosavybės teise priklausančio ir šiuo metu Molėtų rajono bendrojo lavinimo mokyklų patikėjimo teise valdomo turto mokyklų veiklai netinkamo (negalimo) naudoti sąrašus. Sąrašuose nurodytas turtas yra fiziškai ir funkciškai nusidėvėjęs. Molėtų rajono savivaldybės administracija, atsižvelgdama į Finansų ministerijos, Mokslo ir švietimo ministerijos, Informacinių technologijų centro, Švietimo aprūpinimo centro sutikimus nurašyti turtą, Molėtų rajono bendrojo lavinimo mokyklų raštus ir įsakymus, teikia sprendimo projektą dėl nurodyto valstybės turto nurašymo ir likvidavimo. Pridedami dokumentai: valstybės įstaigų sutikimai nurašyti valstybės turtą, turto valdytojų įsakymai dėl turto pripažinimo netinkamais naudoti.

Parengto sprendimo projekto tikslas – nurašyti pripažintą netinkamu naudoti valstybei nuosavybės teise priklausantį turtą ir jį likviduoti.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 12.2 papunktis ir 18 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą turtą nurašyti ir likviduoti, sugedęs ir veiklai nenaudojamas turtas bus sunaikintas.

Neigiamos pasekmės – nėra.

**4. Priemonės sprendimui įgyvendinti**

Turtas bus likviduotas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono bendrojo lavinimo mokyklos.